1 
söliche melancoly vnnd schwermütigkeit by einem Jar gewä- 
ret. Vnnd als ich vermeintt, es wäre am allerbösten, vnnd 
zum höchsten geenngstiget wart,hatt mir der Güttig, Gnedig- 
Gott gechligenn gholfen on ale mittel vs aller anfechtunng, tru- 
rigkeitt vnnd hoptwee ; darumm ich vs tüffbrünnstigem Herzen 
mit zächeren vnnd gschrey Gott angeruoflft vnnd bätet han. 
Gott si drum inn ewiekeitt prys, lob vnnd danc gseit. 4 mo- 
nat mocht ich wäder malen, schryben noch läsen, doch die 
schuol versach ich mit groser not. Vnnd was die erst ar- 
beit, als ich wider gsund worden, dass ich hie dem Adam Brun 
sin Hus han gmalet um 6 gl., nachdem dem Ammann Cristen 
_ Gredig sin Hus um % gl. u. mine lieben nachpuren zuo Tusis 
gabend mir 5 gl. von ierem fenndli. Zuo Lennz gwann ich 12 
gl., zuo Malans 1 cr. mit Hoptm. Ruod. Hus, zuo Gur 3 gl. mit 
Statvogt Menhart. Zuo Drisen warent ich u. min Husfrou 
ein zit in der arbeit, gab uns der Juncker uf Guotperg 6 gl. 
Inn disem Herbst bin ich zuoTusis vmm ein mal abgscheiden, 
vnnd gen Lennz mich hushablich gsezt, da si mir das Dorfrächtit”) 
schancktend; vnnd han widrum daselbst die schuol anghebt. 
Anno 4587. Als ich zuo Lennz bis vf Ösiren schuol 
gehalltten, bin ich den Summer mit der Frouwen zuo Gur by 
miner Bäsi Dillia selig, miner muoter schwester, zuo Hus 
gewäsen vnnd 55 gl. gwunnen und han das gelt nachvolg. 
personen abverdient: Frouw Hilarıa von Hochen balgenn 
zmeist, Franz Ripa, Hans Heinr. Menhart, Dolmetsch J. And. 
von Salis, die Herren Thome Gantiner, Doct. Beli, Stef. 
Reit. Vnnd im Herbst fieng ich zuo Lennz die schuol 
widrum an vnnd übt mich on vnderlas mit büecher schry- 
ben vnnd mit truckte büecher läsen, alermeist historische 
sachen. Dises war ein kriegisch iar. 
